
Ευρωπαϊκή Γιορτή Πουλιών 2016:Το ταξίδι της μετανάστευσης συνεχίζεται!
Εκατομμύρια μεταναστευτικά πουλιά ταξιδεύουν αυτή την περίοδο από την Ευρώπη προς τις περιοχές όπου θα περάσουν τον χειμώνα στην Αφρική. Το Κέντρο Περιβαλλοντικής Ενημέρωσης Καλλονής της Περιφέρειας Βορείου Αιγαίου και η Ελληνική Ορνιθολογική Εταιρεία, σας προσκαλούν να ανακαλύψουμε τον κόσμο της μετανάστευσης των πουλιών μέσα από τις εκδηλώσεις της Ευρωπαϊκής Γιορτής των Πουλιών (Eurobirdwatch) στις 1 και 2 Οκτωβρίου 2016. Οι εκδηλώσεις εστιάζουν στην ανάγκη προστασίας των πουλιών και μεταναστευτικών τους διαδρομών, μιας και η χώρα μας βρίσκεται πάνω σε ένα σημαντικό σταυροδρόμι της μετανάστευσης.
Στη Λέσβο θα οργανωθούν δύο εκδηλώσεις:

· Εργαστήρι κατασκευών για παιδιά (Δημοτικού), με θέμα τα πουλιά, στις εγκαταστάσεις του Κέντρου στη Σκάλα Καλλονής, το Σάββατο 1 Οκτωβρίου και ώρα 10:00-12:00.
· Παρατήρηση πουλιών στην Αλυκή Καλλονής την Κυριακή 2 Οκτωβρίου και ώρα 8:30 με 13:30, στο παρατηρητήριο επί του κεντρικού δρόμου Καλλονής-Μυτιλήνης, απέναντι από Μεταφορική Καλλονής. Η εκδήλωση απευθύνεται σε μικρούς και μεγάλους. Αναχώρηση λεωφορείου από Μυτιλήνη στις 9:00 από το ΚΤΕΛ υπεραστικών λεωφορείων (δηλώστε συμμετοχή τηλεφωνικά).
Οι εκδηλώσεις της Γιορτής Πουλιών (που υλοποιούνται εδώ και 22 χρόνια) φέτος  πραγματοποιούνται ταυτόχρονα σε 36 χώρες της Ευρώπης και της Κεντρικής Ασίας και περιλαμβάνουν παρατήρηση πουλιών, ενημέρωση για τους κινδύνους που αντιμετωπίζουν οι φτερωτοί ταξιδιώτες και παράλληλες εκδηλώσεις για μικρούς και μεγάλους. Στην Ελλάδα, οι προγραμματισμένες δράσεις θα πραγματοποιηθούν το πρώτο δεκαπενθήμερο του Οκτωβρίου σε 30 περιοχές, σε συνεργασία με Φορείς Διαχείρισης Προστατευόμενων Περιοχών, Κέντρα Περιβαλλοντικής Εκπαίδευσης, σχολεία, περιβαλλοντικές οργανώσεις, Δήμους και τοπικούς φορείς. Στις εκδηλώσεις που υλοποιήθηκαν το 2015 σε 36 περιοχές στη Ελλάδα συμμετείχαν περισσότερα από 7.000 άτομα, ενώ συνολικά σε 41 χώρες οργανώθηκαν 1.093 δράσεις, συμμετείχαν 32.000 άτομα, ενώ παρατηρήθηκαν και μετρήθηκαν περίπου 5 εκατομμύρια πουλιά!
Δείτε τη λίστα των φετινών εκδηλώσεων και τους φορείς που τις οργανώνουν εδώ!
(https://drive.google.com/file/d/0BzHMizXwn5itdlpDaHh3aWxLWHM/view, Η λίστα αυτή ανανεώνεται συνεχώς, καθώς συνεχίζονται οι δηλώσεις συμμετοχής συνεργαζόμενων φορέων).

Το Κέντρο Περιβαλλοντικής Ενημέρωσης Καλλονής, λειτουργεί υπό την αιγίδα της Περιφέρειας Βορείου Αιγαίου, είναι ανοικτό για το κοινό καθημερινά, εκτός επίσημων αργιών, κατά τις ώρες: 09:00-14:00. Για περισσότερες πληροφορίες μπορείτε να απευθύνεστε στο Κέντρο Περιβαλλοντικής Ενημέρωσης Καλλονής, στην ιστοσελίδα: www.pvaigaiou.gov.gr/kpekallonis, στη σελίδα  του Κέντρου στο facebook https://www.facebook.com/kpekallonis/ και στο τηλέφωνο 22530-28091.

Ευχαριστούμε το ΚΤΕΛ Λέσβου για τη διάθεση του λεωφορείου. 
Περισσότερες πληροφορίες για την Ευρωπαϊκή Γιορτή Πουλιών:

www.eurobirdwatch.eu
Κέντρο Περιβαλλοντικής Ενημέρωσης Καλλονής

τηλ.: 22530-28091, e-mail: kpekallonis@pvaigaiou.gov.gr
Ελληνική Ορνιθολογική Εταιρεία
τηλ.: 210 8227937 & 210 8228704, e-mail: info@ornithologiki.gr

